[{"text_idx": "#000000", "text": "Zabaldu kulturaren leiho guztiak eta euskaraz sharetu"}, {"text_idx": "#000003", "text": "Euskarazko ahozko kultur sorkuntzari buruzkoak izan behar dute lanek; urriaren 16ra arte aurkeztu ahal izango dira."}, {"text_idx": "#000004", "text": "Ahozko kultur sorkuntzari buruz egin diren gradu amaierako lanak saritu nahi ditu Mintzola Ahozko Lantegitik. Horretan bidelagun duen EHUko Mikel Laboa Katedrarekin elkarlanean, 500 euroko dirusaria esleituko da. 2018-2019 edota 2019-2020 ikasturtean aurkeztutako lanak izan beharko dira."}, {"text_idx": "#000005", "text": "Edozein jakintza alorretatik abiatuta, antzerkigintza, bertsolaritza, kantagintza, bikoizketa edota kontalaritza ikergai gisa duten lanak aurkeztu ahal izango dira; urriaren 16ra arte izango da aurkezteko aukera. Saria, aldiz, azaroaren 26an banatuko da, Mintzolak eta Laboa Katedrak ahozkotasunaren inguruan egin diren eta egiten ari diren ikerketak ezagutzeko antolatu ohi duen saioan."}, {"text_idx": "#000007", "text": "Lanak (PDFan) eta eskariak (eskari-orria) Mintzola Fundazioaren Zuzendaritzari (admi-nistrazioa@mintzola.eus) eta Mikel Laboa Katedraren Zuzendariari (jm.hernan-dez@ehu.eus) bidali beharko zaizkie. Lanak (eskari-orriarekin batera) aurkezteko epea: 2020kourriaren 16 ra arte egongo da zabalik."}]